Tehosteultraäänitutkimus (JN3KE)

Vatsan ultraäänitutkimuksen yhteydessä voidaan tutkia tehosteaineen avulla esim. vatsa-aorttaa, maksaa ja munuaisia. Tehosteaine sisältää rikkiheksafluoridia. Se ei sisällä jodia.

Ajan varaaminen ja yhteystiedot

Tiedustelut: F-kuvantaminen (08) 315 3277

 G-kuvantaminen (08) 315 3970

[Tutkimusten ajanvaraus kuvantamisen vastuualueella](https://intra.oysnet.ppshp.fi/dokumentit/Kuvantamisen%20ohje%20sislttyyppi/Tutkimusten%20ajanvaraus%20kuvantamisen%20toimialueella.docx?d=w5b4e8386b25b44b293244bc2d8b4d3e0)

Indikaatiot/kontraindikaatiot ja riskit

Indikaatiot:

* Maksan tutkiminen
* Pesäkkeiden diagnosointi
* Verisuonituksen tarkempi tarkastelu

Kontraindikaatiot:

* Yliherkkyys tehosteaineelle
* Sydämen oikovirtaus oikealta puolelta vasemmalle puolelle
* Kontrolloimaton verenpainetauti tai vaikea keuhkoverenpainetauti
* Aikuisten hengenahdistussyndrooma (ARDS)
* Raskaus
* Ikä alle 18 vuotta

Suhteelliset kontraindikaatiot:

* Akuutti sepelvaltimo-oireyhtymä tai kliinisesti epävakaa iskeeminen sydänsairaus
* Vaikeita rytmihäiriöitä, akuutti sydämen vajaatoiminta tai luokan III/IV sydämen vajaatoiminta
* Sepelvaltimotautiin liittyvä lepokipu tai sydänoireiden merkittävä pahentuminen (7 vrk:n aikana)
* Hiljattain tehty sepelvaltimotoimenpide tai muita kliinisiä merkkejä sydäntilanteen epävakaudesta
* Täydellinen lista suhteellisista vasta-aiheista löytyy valmisteyhteenvedosta. Rasitustutkimuksia varten sekä dobutamiinia käytettäessä on lisäksi omat vasta-aiheensa ja varotoimenpiteensä.

Riskit:

* Allerginen reaktio (punehtuminen, ihon kuumotus, kutina, urtikaria, pahoinvointi, oksentelu, verenpaineen lasku ja sydänoireet)

Esivalmistelut

* Ennen tutkimusta tulee olla vähintään neljä (4) tuntia syömättä, juomatta (vettä voi juoda), tupakoimatta ja purukumia purematta.
* Mikäli potilaalla on tablettihoitoinen diabetes, sokeritautilääkkeet tulee jättää ottamatta.
* Jos potilaalla on insuliinihoitoinen diabetes, lähettävä poliklinikka tai hoito-osasto määrittää tarkemmat valmisteluohjeet.

Tutkimuksen kulku

* Potilas makaa selällään ja tarvittaessa kyljellään
* Käsivarren laskimoon laitetaan kanyyli
* Usein tehdään ensin normaali ultraäänitutkimus
* Tehosteainetta (SonoVue®) ruiskutetaan laskimokanyylin kautta parantamaan kaikuominaisuuksia
* Tehosteaineesta ei tule yleensä mitään tuntemuksia, joten sivuvaikutukset ovat harvinaisia
* Tehosteaine poistuu kehosta nopeasti uloshengityksen mukana

Jälkihoito ja seuranta

* Tehosteaineen laiton jälkeinen seuranta röntgenissä on 30 minuuttia
* Muuta jälkihoitoa eikä rajoituksia ole
* Potilaalle annetaan tiedote mukaan käytetystä tehosteaineesta